b'\n_START_ARTICLE_\nBob Evans\n_START_SECTION_\n\xc5\xbdivljenjepis\n_START_PARAGRAPH_\nEvans je upokojeni britanski dirka\xc4\x8d Formule 1. Prvi vidnej\xc5\xa1i uspeh je dosegel v prvenstvu Britanske Formule 5000, kjer je v sezoni 1974 osvojil naslov prvaka. V Formuli 1 je debitiral v sezoni 1975, kjer je nastopil na devetih dirkah, edino uvrstitev med prvo deseterico pa je dosegel z devetim mestom na dirki za Veliko nagrado Belgije, kar je tudi njegova najbolj\xc5\xa1a uvrstitev v karieri. V naslednji sezoni 1976 je nastopil le na treh dirkah in edino uvrstitev dosegel na drugi dirki sezone za Veliko nagrado Ju\xc5\xbene Afrike, kjer je zasedel deseto mesto. V sezoni 1978 je uspe\xc5\xa1no nastopal v prvenstvu Britanske Formule 1, kjer je z eno zmago, \xc5\xa1e \xc5\xa1tirimi uvrstitvami na stopni\xc4\x8dke in uvrstitvami med dobitnike to\xc4\x8dk prav na vsaki dirki, na kateri je nastopil, osvojil drugo mesto v dirka\xc5\xa1kem prvenstvu, nato pa se je upokojil kot dirka\xc4\x8d.'